Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 72/14/6613	Žiar nad Hronom, 5.8.2014
EEČ : 2-52-131-2014

U Z N E S E N I E

Trestná vec:	obvinený XXXXX a spol.  
Prečin:	obv. XXXXX a obv. XXXXX v bode 1 - krádež podľa § 212 odsek 2 písm. a) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov, spáchaný formou spolupáchateľstva podľa § 20 Trestného zákona; obv. XXXXX - v bode 2, 3 - krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov.

Rozhodol: 	prokurátor Okresnej prokuratúry Žiar nad Hronom
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obv. XXXXX a obv. XXXXX
bod 1
dňa 30. 01. 2014 v čase od 14.30 h do 06.45 h nasledujúceho dňa zaparkovali v meste XXXXX na parkovisku pri obchodnom dome LIDL osobné motorové vozidlo zn. Audi, ev. č. XXXXX, odtiaľ prešli k budove Strednej odbornej školy obchodu a služieb na Ulici XXXXX, kde obv. XXXXX vylištoval sklenenú výplň okna v zadnej časti objektu, cez takto vzniknutý otvor obidvaja vošli do priestorov zámočníckej dielne, odkiaľ zobrali usmerňovač na zváranie CO2 zn. Mag 001552, prípojku na agregát CO2 nezistenej značky, malé zváracie trafo nezistenej značky, sadu na ventily nezistenej značky, nabíjačku nezistenej značky, brúsku zn. Narex, čím spôsobili majiteľovi Strednej odbornej školy obchodu a služieb, Osvety 17, Nová Baňa odcudzením škodu vo výške 1 044,59 € a poškodením okna vo výške 20,- €,
obv. XXXXX
bod 2  
dňa 10. 02. 2014 v presnejšie nezistenej dobe, okolo polnoci, prišiel na osobnom motorovom vozidle zn. Fiat Marea, ev. č. XXXXX, k záhrade neoploteného rodinného domu č. XXXXX na XXXXX v Novej Bani, z vozidla zobral hydraulický zdvihák, v záhrade pomocou zdviháka nadvihol tam odparkované vozidlo zn. UVAZ, ev. č. XXXXX z ktorého demontoval všetky štyri kolesá aj s diskami, ktoré si zobral a svojím konaním spôsobil škodu XXXXX, nar. XXXXX, bytom XXXXX, XXXXX, odcudzením vo výške 400,- €,
bod 3
v presnejšie nezistenom čase, v mesiacoch október až november 2013, v obci Hrabičov, v lokalite Čierťaže, pri osade Majsniarovo, na parcele 1064, ktorá nepatrí do lesného pôdneho fondu spílil 10 ks bukových stromov o priemere pňov 25 - 55 cm, o objeme 11,39 m3 bez toho, že by mal na výrub povolenie, čím spôsobil Lesom SR, štátny podnik Banská Bystrica, odštepný závod Žarnovica, Železničná ulica 613/13, škodu vo výške 632,62 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
18 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Obvodného oddelenia PZ Nová Baňa ČVS:ORP-97/NB-ZH-2014 zo dňa 20. 03. 2014 bolo vznesené obvinenie XXXXX, nar. XXXXX a XXXXX, nar. XXXXX, za prečin krádeže podľa § 212 ods. 2 písm. a) Trestného zákona, spáchaného formou spolupáchateľstva podľa § 20 Trestného zákona na tom skutkovom základe, že dňa 30. 01. 2014 v čase od 14.30 h do 06.45 h nasledujúceho dňa zaparkovali v meste Nová Baňa na parkovisku pri obchodnom dome LIDL osobné motorové vozidlo zn. Audi, ev. č. XXXXX, odtiaľ prešli k budove Strednej odbornej školy obchodu a služieb na Ulici XXXXX, kde obv. XXXXX vylištoval sklenenú výplň okna v zadnej časti objektu, cez takto vzniknutý otvor obidvaja vošli do priestorov zámočníckej dielne, odkiaľ zobrali usmerňovač na zváranie CO2 zn. Mag 001552, prípojku na agregát CO2 nezistenej značky, malé zváracie trafo nezistenej značky, sadu na ventily nezistenej značky, nabíjačku nezistenej značky, brúsku zn. Narex, čím spôsobili majiteľovi Strednej odbornej školy obchodu a služieb, Osvety 17, Nová Baňa odcudzením škodu vo výške 1 044,59 € a poškodením okna vo výške 20,- €.

	Uznesením povereného príslušníka Obvodného oddelenia PZ XXXXX ČVS:ORP-228/NB-ZH-2014 zo dňa 24. 03. 2014 bolo začaté trestné stíhanie a súčasne vznesené obvinenie XXXXX, nar. XXXXX, za prečin krádeže podľa § 212 ods. 1 Trestného zákona na tom skutkovom základe, že dňa 10. 02. 2014 v presnejšie nezistenej dobe, okolo polnoci, prišiel na osobnom motorovom vozidle zn. Fiat Marea, ev. č. XXXXX, k záhrade neoploteného rodinného domu č. XXXXX na Ulici XXXXX v Novej Bani, z vozidla zobral hydraulický zdvihák, v záhrade pomocou zdviháka nadvihol tam odparkované vozidlo zn. UVAZ, ev. č. CHA-KP624, z ktorého demontoval všetky štyri kolesá aj s diskami, ktoré si zobral a svojím konaním spôsobil škodu XXXXX, nar. XXXXX bytom XXXXX, XXXXX, odcudzením vo výške 400,- €.

	Uznesením povereného príslušníka Obvodného oddelenia PZ XXXXX ČVS:ORP-279/ZC-ZH-2014 zo dňa 29. 03. 2014 bolo začaté trestné stíhanie a súčasne vznesené obvinenie XXXXX, nar. XXXXX, za prečin krádeže podľa § 212 ods. 1 Trestného zákona na tom skutkovom základe, že v presnejšie nezistenom čase, v mesiacoch október až november 2013, v obci Hrabičov, v lokalite Čierťaže, pri osade Majsniarovo, na parcele 1064, ktorá nepatrí do lesného pôdneho fondu spílil 10 ks bukových stromov o priemere pňov 25 - 55 cm, o objeme 11,39 m3 bez toho, že by mal na výrub povolenie, čím spôsobil Lesom SR, štátny podnik Banská Bystrica, odštepný závod Žarnovica, Železničná ulica 613/13, škodu vo výške 632,62 €.

	Uznesením povereného príslušníka PZ, Obvodného oddelenia PZ Nová Baňa ČVS:ORP-79/NB-ZH-2014 zo dňa 15. 05. 2014 boli trestné veci obvinených spojené na spoločné konanie. 

	V prípravnom konaní boli vypočutí obidvaja obvinení, pričom títo sa v plnom rozsahu doznali k spáchaným skutkom, ktorých priebeh podrobne popísali, pričom uviedli, že súhlasia s postupom v zmysle § 216 Trestného zákona. 

	Z dôkazov zabezpečených v prípravnom konaní jednoznačne vyplýva, že ku skutkom došlo tak, ako je uvedené v hore spomínaných uzneseniach o vznesení obvinenia. 

	XXXXX - zamestnankyňa Strednej odbornej školy obchodu a služieb, so sídlom Nová Baňa, Osvety 17, bola splnomocnená riaditeľom školy na zastupovanie v predmetnej trestnej veci. Vo svojej výpovedi uviedla, že Strednej odbornej škole obchodu a služieb vznikla krádežou škoda vo výške 1 044,59 €. Po poučení v zmysle § 46 Trestného poriadku si neuplatnila nárok na náhradu škody, nakoľko všetky odcudzené veci boli škole nepoškodené vrátené. 

	Poškodený XXXXX vo svojej výpovedi uviedol, že odcudzením pneumatík mu bola spôsobená škoda vo výške 400,- €. Polícia mu dňa 07. 03. 2014 odcudzené pneumatiky vrátila, preto si neuplatňuje nárok na náhradu škody. 

	Vedúci Lesného obvodu Zbojná, Lesy SR, štátny podnik Banská Bystrica XXXXX vo svojej výpovedi uviedol, že v lese medzi obcami Horné Hámre a Hrabičov, v lokalite Čierťaže bol zistený neoprávnený výrub na parcele č. 1064 a to 10 ks bukových stromov o objeme 11,39 m3. Lokalita, odkiaľ bolo drevo odcudzené, nespadá do lesného pôdneho fondu. Páchateľ XXXXX sa k výrubu priznal a škodu Lesom SR, štátny podnik Banská Bystrica, odštepný závod Žarnovica vo výške 632,62 € uhradil v plnej výške. 

	Obvinení XXXXX a XXXXX doposiaľ neboli trestne stíhaní, v obci Hrabičov neboli voči nim zaevidované sťažnosti od spoluobčanov a neboli prejednávaní ani v komisii verejného poriadku. Obidvaja sa dopustili len priestupkov na úseku dopravy. XXXXX je žiakom Strednej odbornej školy polytechnickej v Zlatých Moravciach, jeho správanie k učiteľom a spolužiakom je primerané. Okrem napomenutí za drobné vyrušovanie a nepozornosť na hodinách nebol riešený.

	Na základe hore uvedených skutočností som dospel k názoru, že sú splnené podmienky ustanovenia § 216 ods. 1 Tr. por., teda, že ide o prečin, za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinení sa k trestnému činu priznali, tento oľutovali, súhlasili s podmienečným zastavením trestného stíhania a spôsobenú škodu poškodeným nahradili, resp. odcudzené veci vrátili. 

S prihliadnutím na doterajší spôsob života a okolnosti prípadu možno takéto rozhodnutie považovať za dostačujúce a z tohto dôvodu som rozhodol tak, ako je uvedené vo výrokovej časti tohto rozhodnutia.

Zároveň bola obvineným určená primeraná skúšobná doba vzhľadom na spôsob spáchania skutkov a rozsah, ktorá im začne plynúť právoplatnosťou tohto rozhodnutia. Ak obvinení v priebehu skúšobnej doby budú viesť riadny život a vyhovejú uloženým podmienkam, prokurátor rozhodne, že sa osvedčili, inak rozhodne a to aj počas skúšobnej doby, že sa v trestnom stíhaní pokračuje. 

Poučenie:
Proti tomuto uzneseniu je možné podať sťažnosť do 3 dní odo dňa oznámenia prostredníctvom tunajšej prokuratúry Krajskej prokuratúre Banská Bystrica.
Sťažnosť má odkladný účinok.

JUDr. Slavomír Višňovský
prokurátor